Τιτίκα Σαριγκούλη

Η Τιτίκα (Ευσεβία) Σαριγκούλη (Αθήνα, 30 Νοεμβρίου 1934 – Αθήνα, 22 Ιανουαρίου 2021) ήταν Ελληνίδα ηθοποιός και συγγραφέας.

Είχε πολλές συμμετοχές σε τηλεοπτικά προγράμματα, σε κινηματογραφικές παραγωγές και σε θεατρικές παραστάσεις.

 Καριέρα 
Σε νεαρή ηλικία σπούδασε ηθοποιός, ξεκινώντας την πορεία της στο χώρο του κινηματογράφου και του θεάτρου στις αρχές της δεκαετίας του 1960. Το 1960 έκανε το κινηματογραφικό της ντεμπούτο στη ταινία «Το μυστικό του κόκκινου μανδύα». Ακολούθησαν δύο ακόμη συμμετοχές στον κινηματογράφο τα επόμενα χρόνια στις ταινίες «Φαίδρα» και «Πρώτο καρδιοχτύπι». Την ίδια δεκαετία ξεκίνησε να ασχολείται πιο ενεργά με τη συγγραφή (ήταν μέλος της Ένωσης Νέων Ελλήνων Λογοτεχνών), ξεκινώντας να γράφει και να εκδίδει διάφορα βιβλία. Για αρκετές δεκαετίες ασχολήθηκε περισσότερο με τη συγγραφή από ότι με την υποκριτική. Μέχρι σήμερα έχει γράψει και κυκλοφορήσει περισσότερα από 60 βιβλία με πιο πρόσφατα τα «Κίλωνας ο Αθηναίος» και «Βασιλιάς Κωνσταντίνος ο Μέγας: Τραγωδία σε πέντε πράξεις».

Στις αρχές της δεκαετίας του 2000, συνέχισε την κινηματογραφική της πορεία. Πιο συγκεκριμένα, το 2004, έπαιξε στην ταινία «Τεστοστερόνη» ενώ το 2005 συμμετείχε στην κωμωδία Η χορωδία του Χαρίτωνα και στη διεθνή παραγωγή Opa! που μέρος των γυρισμάτων έγιναν στην Ελλάδα. Την ίδια χρονιά έκανε το τηλεοπτικό της ντεμπούτο στην κωμική σειρά Οδός Παραδείσου 7 με το ρόλο της ηλικιωμένης Νίνας. Ακολούθησαν κι άλλες τηλεοπτικές συμμετοχές σε επεισόδια των σειρών Μαρία η άσχημη, Οι ιστορίες του αστυνόμου Μπέκα, Αν μ' αγαπάς και Singles 2,1/2.

Έγινε ιδιαίτερα γνωστή στο ευρύ κοινό τη περίοδο 2007-2008, με ρόλο της αθυρόστομης γιαγιάς Τζούλιας στην κωμική σειρά «Μπαμπά μην τρέχεις» σε σκηνοθεσία Θοδωρή Παπαδουλάκη που προβλήθηκε από το Mega Channel. Μετά τη μεγάλη τηλεοπτική επιτυχία ακολούθησε ο ρόλος της οικιακής βοηθού Πουλχερίας στην κωμική σειρά «Λάκης ο γλυκούλης» όπου πρωταγωνίστησε για δύο σεζόν. Μέσα στα επόμενα χρόνια ακολούθησαν διάφοροι ρόλοι στις σειρές «Με λένε Βαγγέλη», «Πίσω στο Σπίτι», «Με τα παντελόνια κάτω» και «Δια Ταύτα».  Η πιο πρόσφατη τηλεοπτική της συμμετοχή ήταν το 2018 στην ταινία «Οι απάχηδες των Αθηνών», καθώς και στην τηλεοπτική σειρά του ΣΚΑΪ, «Όσο έχω εσένα» Στον κινηματογράφο έλαβε μέρος στις ταινίες «Ακαδημία Πλάτωνος» και «Η Κληρονόμος» το 2009, «I Love Karditsa» και «4 μαύρα κοστούμια» το 2010, «Απ' τα κόκαλα βγαλμένα» το 2011, «Λάρισα Εμπιστευτικό» το 2012. Τελευταία της συμμετοχή στον κινηματογράφο ήταν το 2020, στην ταινία Ciao Italia.

 Προσωπική ζωή 

Είχε δηλώσει πως δεν παντρεύτηκε ποτέ από προσωπική άποψη καθώς δεν ήθελε συνέταιρο στην ελευθερία της. Είχε σταθερή πολιτική δράση επί δεκαετίες, ούσα στις τάξεις του ΚΚΕ. Το 2015 της απονεμήθηκε τιμητικός έπαινος από τον γενικό γραμματέα του ΚΚΕ Δημήτρη Κουτσούμπα.

Απεβίωσε στις 22 Ιανουαρίου 2021.

 Φιλμογραφία 

 Τηλεόραση 
+ΈτοςΤίτλος Προγράμματος ΚανάλιΡόλοςΣημειώσεις2005-2006Οδός Παραδείσου 7ALPHAΝίνα Πρωταγωνιστικός Ρόλος2007Μαρία η άσχημηMEGAΛέλα3 επεισόδιαΟι ιστορίες του αστυνόμου ΜπέκαALPHAΒενετία Επεισόδιο: "Απαγωγή" Πάνω από το νόμο ANT11 επεισόδιο Singles 2,1/2MEGAγιαγιά Επεισόδιο: "Κυνηγώντας το αδύνατο" Αν μ' αγαπάς ALPHA2007-2008Μπαμπά μην τρέχειςMEGAΤζούλια Πρωταγωνιστικός Ρόλος 2008Amore Mio ALPHAκυρία με σκυλάκι 1 επεισόδιοΗ ΠολυκατοικίαMEGAΕυτέρπη Περιστέρη Επεισόδιο: "Ήταν μια φορά μια γιαγιά"2008-2010 Λάκης ο γλυκούληςMEGAΠουλχερία Πρωταγωνιστικός Ρόλος2011 Με λένε ΒαγγέληMEGAγιαγιά Ηλία1 επεισόδιο 2012Πίσω στο ΣπίτιMEGAΜαρκέλλα Επεισόδιο: "Οικογενειακές βρωμίτσες" 2013Με τα παντελόνια κάτωMEGAΜέλπω 1 επεισόδιο 2014Δια ΤαύταALPHAΌλγα Επεισόδιο: "75 και άνω"2018Όσο Έχω ΕσέναΣΚΑΪγιαγιά Διαμαντή15 επεισόδια

 Κινηματογράφος 
+ Έτος Τίτλος Κινηματογραφικής Ταινίας  Ρόλος1960Το μυστικό του κόκκινου μανδύα1962Φαίδρα1963Πρώτο καρδιοκτύπι2004Τεστοστερόνη2005Η χορωδία του Χαρίτωναπιανίστα 2005Opa!γιαγιά #22009Ακαδημία ΠλάτωνοςΧαρίκλεια 2009Η Κληρονόμοςγιαγιά στο γήπεδο 2010I love ΚαρδίτσαΜήτσαινα 20104 μαύρα κουστούμιαηλικιωμένη 2011Απ' τα κόκαλα βγαλμέναΔέσπω Γκίκα 2012Λάρισα ΕμπιστευτικόΠασκούλα 2013Ο χειμώναςγιαγιά2014Στα καλά καθούμεναΖωζώ 2017 Christmas Anti-fableκαθαρίστρια  2020Ciao Italiaαντάρτισσα

 Θέατρο 
ΈτοςΤίτλος θεατρικής παράστασηςΧώρος2008Ιστορίες από το δάσος της ΒιέννηςΕθνικό Θέατρο2009Ο εφιάλτης της ευτυχίαςΕθνικό Θέατρο Rex Σκηνή "Μαρίκα Κοτοπούλη"2010Χαμάμ γυναικώνΜπρόντγουαιη (Κεντρική σκηνή)2015Οίκος ευγηρίας:η ευτυχισμένη δύσιςΜπρόντγουαιη (Κεντρική σκηνή)2016Ο μαμάκιαςΜπρόντγουαιη (Κεντρική σκηνή)2017Τα παραμύθια της γιαγιάςΠεριοδεία2018Οι Απάχηδες των ΑθηνώνΜικρό Μπροντγουαίη (Αίθουσα Μάνος Κατράκης)2019Το σπίτι της Μπερνάρντα ΆλμπαΘέατρο Αθήναιον

 Εξωτερικοί σύνδεσμοι 
 Η Τιτίκα Σαριγκούλη στο unstage
 Παραπομπές 

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου